**Ministru kabineta noteikumu projekta “****Būvniecības jomas būvspeciālistu uzraudzības un kompetences novērtēšanas cenrādis” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Projektā ir noteikts vienots uzraudzības un kompetences novērtēšanas maksas cenrādis iestādēm, kas valsts pārvaldes uzdevumu ietvaros veic būvniecības jomas būvspeciālistu – inženierizpētes, projektēšanas, būvdarbu vadīšanas un būvuzraudzības specialitātēs, uzraudzību un kompetences novērtēšanu tajā skaitā arī būvspeciālistiem, kuri ir īslaicīgo pakalpojumu sniedzēji.**  **Projekts stājas spēkā vispārējā kārtībā.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Būvniecības jomas būvspeciālistu uzraudzības un kompetences novērtēšanas cenrādis” (turpmāk – *noteikumu projekts*) izstrādāts pamatojoties uz Būvniecības likuma 5.panta pirmās daļas 4.punkta e apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 20.martā tika pieņemti Ministru kabineta noteikumi Nr.169 *“Būvspeciālistu kompetences novērtēšanas un patstāvīgās prakses uzraudzības noteikumi”* (turpmāk – *Noteikumi Nr.169*), kas aizstāja Ministru kabineta 2014.gada 7.oktobra noteikumus Nr.610 *“Būvspeciālistu kompetences novērtēšanas un patstāvīgās prakses uzraudzības noteikumi”* (turpmāk – *Noteikumi Nr.610*).  Saskaņā ar *Noteikumu Nr.169* 2.1.apakšpunktu būvspeciālistu kompetences novērtēšanu un patstāvīgās prakses uzraudzību veic privāto tiesību juridiskas personas, kurām saskaņā ar noslēgto līgumu Ekonomikas ministrija Valsts pārvaldes iekārtas likumā un *Noteikumos Nr.169* noteiktajā kārtībā ir deleģējusi šo uzdevumu. Saskaņā ar *Noteikumu Nr.169* 84.punktu *deleģēšanas līgumi par būvspeciālistu kompetences novērtēšanu un patstāvīgās prakses uzraudzību, kas noslēgti starp Ekonomikas ministriju un kompetences pārbaudes iestādi līdz šo noteikumu spēkā stāšanās dienai, piemērojami līdz jauna deleģēšanas līguma noslēgšanai, bet ne ilgāk kā līdz 2018. gada 31. decembrim*.  Līdz 2018.gada 31.decembrim valsts pārvaldes uzdevumu ietvaros **būvniecības jomas būvspeciālistu kompetences novērtēšanu un patstāvīgās prakses uzraudzību inženierizpētes, projektēšanas, būvdarbu vadīšanas un būvuzraudzības specialitātēs** veica septiņas iestādes (turpmāk – *kompetences pārbaudes iestādes*) ar kurām Ekonomikas ministrija vēlas turpināt sadarbību. Ekonomikas ministrija 2019.gada 22.janvārī noslēdza jaunus deleģēšanas līgumus par būvspeciālistu kompetences novērtēšanu un patstāvīgās prakses uzraudzību ar biedrībām “Latvijas Būvinženieru savienība”, “Latvijas Siltuma, gāzes un ūdens tehnoloģijas inženieru savienība” un “Latvijas Elektroenerģētiķu un Energobūvnieku asociācija” (turpmāk – *noslēgtie deleģēšanas līgumi*), kā arī ministrija ir sastādījusi un plāno noslēgt deleģēšanas līgumus arī ar citām kompetences pārbaudes iestādēm (turpmāk – *deleģēšanas līgumu projekti*).  Līdz 2018.gada 31.decembrim katra *kompetences pārbaudes iestāde* sertificēšanas maksas pakalpojumus sniedza saskaņā ar atsevišķu cenrādi, kuru ir apstiprinājis Ministru kabinets (turpmāk – *Spēkā esošie cenrāži)*:   1. biedrība **“Latvijas Siltuma, gāzes un ūdens tehnoloģijas inženieru savienība”** saskaņā ar Ministru kabineta 2015. gada 7. aprīļa noteikumiem Nr. 176 "Biedrības "Latvijas Siltuma, gāzes un ūdens tehnoloģijas inženieru savienība" valsts pārvaldes uzdevuma ietvaros sniegto maksas pakalpojumu cenrādis"; 2. biedrība **“Latvijas Dzelzceļnieku biedrība”** saskaņā ar Ministru kabineta 2015. gada 7. aprīļa noteikumiem Nr. 178 "Latvijas Dzelzceļnieku biedrības valsts pārvaldes uzdevuma ietvaros sniegto maksas pakalpojumu cenrādis"; 3. biedrība **“Latvijas Būvinženieru savienība”** saskaņā ar Ministru kabineta 2015. gada 7. aprīļa noteikumiem Nr. 179 "Biedrības "Latvijas Būvinženieru savienība" valsts pārvaldes uzdevuma ietvaros sniegto maksas pakalpojumu cenrādis"; 4. biedrība **“Latvijas Elektriķu brālība”** saskaņā ar Ministru kabineta 2015. gada 7. aprīļa noteikumiem Nr. 180 "Biedrības "Latvijas Elektriķu brālība" valsts pārvaldes uzdevuma ietvaros sniegto maksas pakalpojumu cenrādis"; 5. biedrība **“Latvijas Elektroenerģētiķu un Energobūvnieku asociācija”** saskaņā ar Ministru kabineta 2015. gada 7. aprīļa noteikumiem Nr. 181 "Biedrības "Latvijas Elektroenerģētiķu un Energobūvnieku asociācija" valsts pārvaldes uzdevumu ietvaros sniegto maksas pakalpojumu cenrādis"; 6. biedrība **“Latvijas Jūrniecības savienība”** saskaņā ar Ministru kabineta 2015. gada 28. jūlija noteikumiem Nr. 430 "Latvijas Jūrniecības savienības valsts pārvaldes uzdevumu ietvaros sniegto maksas pakalpojumu cenrādis"; 7. biedrība **“Latvijas Melioratoru biedrība”** saskaņā ar Ministru kabineta 2015. gada 28. jūlija noteikumiem Nr. 439 "Latvijas Melioratoru biedrības valsts pārvaldes uzdevumu ietvaros sniegto maksas pakalpojumu cenrādis".   *Noteikumu projektā* iekļautie **uzraudzības un kompetences novērtēšanas** izcenojumi attieksies uz visām *kompetences pārbaudes iestādēm*, tajā skaitā iepriekš minētajām biedrībām, līdz ar to visi šo biedrību cenrāži, kurus ir apstiprinājis Ministru kabinets līdz ar *noteikumu projekta* spēkā stāšanās brīdi ir jāatzīst par spēku zaudējušiem.  *Spēkā esošie cenrāži* ir izstrādāti balstoties uz *Noteikumiem Nr.610* uzraudzībā iekļaujot tikai sūdzību izskatīšanu un vispārējas plānveida pārbaudes. Ņemot vērā, ka saskaņā ar *Noteikumiem Nr.169* un Ekonomikas ministrijas 2018. gada 23.augusta rīkojumu Nr. 2.17-1/2018/52 *“Par vadlīniju un prasību apstiprināšanu būvspeciālistu kompetences pārbaudes iestādēm un to publiskošanu”* (turpmāk – *Vadlīnijas*) būtiski ir pieaugušas prasības būvspeciālistu **uzraudzībai un kompetences novērtēšanai** tajā skaitā iekļaujot arī padziļinātas plānveida pārbaudes, *spēkā esošie cenrāži* bija jāpārskata pēc būtības, jo no jaunajām prasībām izriet, ka būtiski pieaugs arī uzraudzības un kompetences novērtēšanas izmaksas. Ņemot vērā iepriekš minēto *noslēgtajos* *deleģēšanas līgumos* un *deleģēšanas līgumu projektos* ir iekļauts nosacījums, ka *kompetences pārbaudes iestādes* līdz jaunās uzraudzības maksas apstiprināšanai veiks tikai sūdzību izskatīšanu un pilnu būvspeciālistu uzraudzību uzsāks tikai pēc jaunās uzraudzības maksas apstiprināšanas, jo kamēr sertificēšanas maksas pakalpojumu cenas ir noteiktas *spēkā esošajos cenrāžos*, *kompetences pārbaudes iestādes* nespēs pilnvērtīgi veikt būvspeciālistu uzraudzību. Līdz ar to noteikumu projekta stāšanās spēkā ir būtisks priekšnosacījums **valsts pārvaldes uzdevuma – būvspeciālistu uzraudzības izpildei.**  Ņemot vērā, ka visām *kompetences pārbaudes iestādēm* ir izvirzītas vienādas prasības būvspeciālistu **uzraudzībai un kompetences novērtēšanai**, kā arī *kompetences pārbaudes iestāžu* veiktie un Ekonomikas ministrijai iesniegtie aprēķini apliecina, ka uzraudzības izmaksu lielāko daļu (aptuveni 80%) sastāda tieši tiešās izmaksas, kas visām *kompetences pārbaudes iestādēm* uz vienu būvspeciālistu ir vienādas, Ekonomikas ministrija uzskata, ka efektīvāk ir izstrādāt vienotu būvniecības jomas būvspeciālistu **uzraudzības un kompetences novērtēšanas** maksas cenrādi, kas attiektos uz visām *kompetences pārbaudes iestādēm*.  Papildus norādām, ka ne Būvniecības likums, ne *Noteikumi Nr.169* neparedz tiesības kādai konkrētai *kompetences pārbaudes iestādei* būt vienīgajai, kas veic būvspeciālistu **uzraudzību un kompetences novērtēšanu** kādā noteiktā būvniecības jomas darbības sfērā, līdz ar to, jebkura privāto tiesību juridiska persona, kas ir izpildījusi *Noteikumos Nr.169* un *Vadlīnijās* minētās prasības attiecībā uz *kompetences pārbaudes iestādēm* var pretendēt uz *Deleģēšanas līguma* noslēgšanu un tiesībām veikt būvspeciālistu sākotnējo kompetences novērtēšanu sertifikāta saņemšanai un patstāvīgās prakses uzraudzību. Ņemot vērā iepriekš minēto, izstrādājot vienotu **uzraudzības un kompetences novērtēšanas** cenrādi visām jaunajām *kompetences pārbaudes iestādēm* būtu jau iepriekš noteikti un zināmi piemērojamie uzraudzības maksas izcenojumi, līdz ar to netiktu veicināta neproduktīva savstarpējā konkurence, optimizējot **uzraudzības un kompetences novērtēšanas** pašizmaksu, vienlaikus samazinot šo pakalpojumu kvalitāti.  ***Kompetences pārbaudes iestāžu* maksas pakalpojumos ietilpst:**   1. sākotnējā kompetences novērtēšana būvspeciālista sertifikāta saņemšanai **150 *euro*** apmērā, kas noteikta *Noteikumu Nr.169* 65.1.apakšpunktā; 2. būvspeciālistu uzraudzība saskaņā ar *Noteikumu Nr.169* 65.2.1.apakšpunktu (pakalpojuma maksa tiek noteikta ar šo *noteikumu projektu*); 3. gada maksa **30 *euro*** apmērā par Latvijas standartu tiešsaistes lasītavas abonēšanu, kas noteikta *Noteikumu Nr.169* 65.2.2.apakšpunktā; 4. papildus sertificēšanas maksas pakalpojumiem saskaņā ar *Noteikumu Nr.169* 65.3.apakšpunktu, kuros ietilpst *kompetenču, prasmju un zināšanu līmeņa novērtēšana* saskaņā ar šo noteikumu 48.5.apakšpunktu (pakalpojuma maksa tiek noteikta ar šo *noteikumu projektu*).   Būvniecības likuma 13.panta 13.daļā ir noteikts, ka būvspeciālistu kompetences novērtēšana un patstāvīgās prakses uzraudzība tiek deleģēta un šī likuma 5.panta pirmās daļas 4. punkta “e” apakšpunktā ir noteikts, ka maksu par būvspeciālistu kompetences novērtēšanu un patstāvīgās prakses uzraudzību nosaka Ministru kabinets.  Saskaņā ar Pievienotās vērtības nodokļa likuma 3.panta astoto daļu privātpersonas, kuras saskaņā ar Valsts pārvaldes iekārtas likumu pilda tām deleģētus valsts pārvaldes uzdevumus, neuzskata par nodokļu maksātājiem attiecībā uz tām darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Līdz ar to būvspeciālistu kompetences novērtēšanas, patstāvīgās prakses uzraudzības un Latvijas standartu tiešsaistes lasītavas abonēšanas maksai **pievienotās vērtības nodokli** nepiemēro.  **Uzraudzības izmaksu aprēķins**  Uzraudzības izmaksu aprēķinos ņemti vērā *kompetences pārbaudes iestāžu*, kuras līdz 2018.gada 31.decembrim veica būvniecības jomas būvspeciālistu kompetences novērtēšanu un profesionālās darbības uzraudzību, iesniegtie aprēķini (biedrība “Latvijas Siltuma, gāzes un ūdens tehnoloģijas inženieru savienība”, biedrība “Latvijas Būvinženieru savienība”, biedrība “Latvijas Elektroenerģētiķu un Energobūvnieku asociācija”, biedrība “Latvijas Elektriķu brālība”, biedrība “Latvijas Melioratoru biedrība”, biedrība “Latvijas Jūrniecības savienība” un biedrība “Latvijas Dzelzceļnieku biedrība”). Nosakot *kompetences pārbaudes iestādēm* vienotu uzraudzības maksas cenrādi, tiktu nodrošināta arī Valsts pārvaldes iekārtas likumā 47.1 panta pirmajā daļā minētā deleģētā uzdevuma izpildes nepārtrauktība. Tas ir, gadījumā ja kāda no *kompetences pārbaudes iestādēm* pārstāj pildīt deleģēto uzdevumu, vai arī deleģēto valsts pārvaldes uzdevumu piesakās pildīt jauna *kompetences pārbaudes iestāde*, tai minēto uzdevumu izpildei būtu paredzēti finanšu līdzekļi un netiktu kavēta būvspeciālistu uzraudzība.  **Būvspeciālistu uzraudzības izmaksas**  Būvspeciālistu uzraudzības ietvaros būvspeciālisti katru gadu veic maksājumu par katru aktīvo sertifikātu (darbības sfēru). Būvspeciālistu reģistrā 2018.gada 13.decembrī ir reģistrētas aptuveni 10 000 (10 155) aktīvas būvniecības jomas būvspeciālistu sertifikātu darbības sfēras. Uzraudzības maksa uz vienu būvspeciālistu tiek aprēķināta, ņemot vērā vidējās tiešās un netiešās būvspeciālistu uzraudzības izmaksas visām septiņām *kompetences pārbaudes iestādēm,* kuras līdz 2018.gada 31.decembrim veica šo būvspeciālistu kompetences novērtēšanu un patstāvīgās prakses uzraudzību.  Būvspeciālistu uzraudzības ietvaros tiek veiktas šādas darbības:   * 1. saskaņā ar *Noteikumu Nr.169* 46.punktu *kompetences pārbaudes iestādēm* katru gadu ir jāpārbauda, vai visi būvspeciālisti ir izpildījuši šo noteikumu 44.5., 44.6. un 44.7.apakšpunktā minētos pienākumus, kas iekļauj aktuālās informācijas ievadīšanu būvspeciālistu reģistrā un patstāvīgās prakses uzraudzības gada maksas veikšanu. Šajā pārbaudē katru gadu tiek pārbaudīti visi būvspeciālisti (turpmāk – *100% pārbaude*);   2. saskaņā ar Būvniecības likuma 9.1 daļu *kompetences pārbaudes iestādēm* ne retāk kā reizi piecos gados pēc būtības ir jāpārbauda būvspeciālista iesniegtā informācija par patstāvīgo praksi, izglītību, apgūtajām profesionālās pilnveides programmām un citiem kompetenci paaugstinošiem pasākumiem sertifikātā norādītajā jomā. Šajā pārbaudē katru gadu tiek pārbaudīti 20% no kopējā būvspeciālistu skaita (turpmāk – *20% pārbaude*);   3. saskaņā ar Būvniecības likuma 9.1 daļas 3.punktu un *Noteikumu Nr.169* 47.punktu *kompetences pārbaudes iestādēm* ir jāizvērtē par būvspeciālistiem saņemtās sūdzības (turpmāk – *sūdzību izvērtēšana*);   4. saskaņā ar *Vadlīnijām* *kompetences pārbaudes iestādēm* plānveidīgi, balstoties uz risku analīzi ir jāveic padziļināta pārbaude 1% būvspeciālistu, no kopējā būvspeciālistu skaita katrā darbības sfērā (turpmāk – *1% pārbaude*);   **Uzraudzība**  *1****.****tabula*  **Būvspeciālistu uzraudzības tiešo izmaksu aprēķins**   |  |  |  |  |  |  | | --- | --- | --- | --- | --- | --- | | N.p.k. | Pārbaudes Nosaukums | gadījumu skaits gadā | stundas likme (*euro*) | stundu skaits | kopā (*euro*) | | 1 | *100% pārbaude* | 10 000 | 15 | 1 | 150 000 | | 2 | *20% pārbaude* | 2 000 | 40 | 8 | 640 000 | | 3 | *Sūdzību izvērtēšana* | 500 | 40 | 16 | 320 000 | | 4 | *1% pārbaude* | 100 | 40 | 40 | 160 000 | | 5 | Juridiskie pakalpojumi | 200 | 100 | 6 | 120 000 | | 6 | Izbraukums | 267 | 100 | | 26 700 | | **Kopā tiešās izmaksas (*euro*)** | | | | | **1 416 700** | | **Kopā tiešās izmaksas uz 1 būvspeciālistu (*euro*)** | | | | | **141,70** |  1. *100% pārbaudē* informācija netiek pārbaudīta pēc būtības, līdz ar to šo pārbaudi var veikt administratīvais personāls. Ja pārbaudes laikā tiek konstatēts, ka būvspeciālists nav izpildījis kādu no minētajiem pienākumiem, *kompetences pārbaudes iestādei* ir jāpieprasa šī pienākuma izpilde*. Kompetences pārbaudes iestādes* norāda, ka vidējā administratīvā personāla atlīdzība ieskaitot nodokļu maksājumus ir 15 *euro* stundā, jo administratīvajam personālam ir jābūt ar atbilstošu kompetenci būvniecības jomā; 2. *20% pārbaude* tiek veikta, komunicējot ar pārbaudāmo būvspeciālistu – informējot par pārbaudi un nepieciešamības gadījumā pieprasot iesniegt papildus informāciju kā arī nepieciešamības gadījumā *kompetences pārbaudes iestādes* ekspertu komisijai veicot pārrunas ar pārbaudāmajiem būvspeciālistiem. Ņemot vērā, ka šajā pārbaudē ir jāizvērtē būvspeciālistu iesniegtie dokumenti pēc būtības, kā arī šīs pārbaudes laikā, uz risku analīzi balstoties tiek atlasīti būvspeciālisti padziļinātai pārbaudei, *20% pārbaudi* atbilstošā kvalitātē var veikt tikai *kompetences pārbaudes iestādes* eksperti, kuri atbilst *Noteikumu Nr.169* 20.punkta prasībām. *Kompetences pārbaudes iestādes* norāda, ka vidējā eksperta atlīdzība ieskaitot nodokļu maksājumus ir 40 *euro* stundā; 3. Ņemot vērā *kompetences pārbaudes iestāžu* līdzšinējo pieredzi *sūdzību izvērtēšanā*, sūdzību skaits gadā sastāda vidēji 5% no kopējā būvspeciālistu skaita. *Sūdzību izvērtēšanā* ir jāizvērtē sarežģītas situācijas, atsevišķos gadījumos vienlaicīgi iesaistot vairākus būvniecības ekspertus un juristu, kā arī apsekojot būvlaukumus vai būves, par kurām ir saņemtas sūdzības. Līdz ar to sūdzību izskatīšanu pēc būtības var veikt tikai veic *kompetences pārbaudes iestāžu* eksperti. *Kompetences pārbaudes iestādes* norāda, ka juridiskie pakalpojumi ir kā ārpakalpojums un vidējā jurista stundas likme ir 100 *euro* stundā. Gadījumā, ja vidējais izskatāmo sūdzību skaits būtiski pārsniegs 5% no kopējā būvspeciālistu skaita, būs nepieciešams pārskatīt būvspeciālistu uzraudzības maksu; 4. *1% pārbaudē* tiek padziļināti pārbaudīti būvspeciālisti katrā jomā. Projektēšanas un inženierizpētes jomās būvspeciālistiem tiek pēc nejaušības principa izvēlēts viens pārskata periodā izstrādāts būvprojekts, kuram pēc būtības tiek pārbaudīta atbilstība normatīvo aktu prasībām un būtisko raksturlielumu aprēķini. Būvdarbu vadīšanas jomās tiek veikta būvspeciālistu pārbaude būvlaukumā, pārbaudot vai visa būvdarbu dokumentācija atbilst normatīvo aktu prasībām, vai būvlaukumā ir ievērotas darba drošības un ugunsdrošības prasības, kā arī tiek pārbaudīts kā tiek nodrošināta kvalitātes vadība būvdarbiem. Būvuzraudzības jomās būvspeciālistiem tiek veikta viena pārskata periodā pēc nejaušības principa izvēlēta objekta pārbaude, pārbaudot, vai būvuzraudzības pakalpojumi ir sniegti atbilstoši normatīvo aktu prasībām un būvuzraudzības plāna izpilde. *1% pārbaudi* pēc būtības var veikt tikai *kompetences pārbaudes iestādes* eksperti.   Būvspeciālistu uzraudzības ietvaros minēto darbību veikšanas tiešās izmaksas uz vienu būvspeciālistu ir 141,70 *euro*.  *2****.****tabula*  **Būvspeciālistu uzraudzības netiešo izmaksu aprēķins**   |  |  |  |  | | --- | --- | --- | --- | | N.p.k. | Nosaukums | Kopā (*euro*) | Vidēji uz vienu iestādi | | 1 | Telpu īre un uzturēšanas izdevumi (ieskaitot komunālos, apsardzes un apsaimniekošanas maksājumus) | 59 000 | 8 428 | | 2 | Biroja administrators | 60 000 | 8 571 | | 3 | Biroja vadītājs | 91 000 | 13 000 | | 4 | Kvalitātes vadītājs | 70 400 | 10 057 | | 5 | Grāmatvedības pakalpojumi | 36 333 | 5 190 | | 6 | Finanšu auditācijas pakalpojumi | 4 667 | 667 | | 7 | Akreditācijas izmaksas | 4 667 | 667 | | 8 | Civiltiesiskā apdrošināšana | 1 333 | 190 | | 9 | Pirmā pieprasījuma garantijas nodrošināšanas maksa | 667 | 95 | | 10 | IT tehnika un programmatūra | 20 000 | 2 857 | | 11 | Kancelejas un pasta izdevumi | 15 000 | 2 143 | | 12 | Transporta izmaksas | 13 333 | 1 905 | | 13 | Ekspertu kvalifikācijas celšana pasākumi | 6 600 | 942 | | **Kopā netiešās izmaksas (*euro*)** | | **383 000** | **54 714** | | **Kopā uz 1 būvspeciālistu (*euro*)** | | **38,30** |  |   Netiešo izmaksu aprēķinā ņemti vērā *kompetences pārbaudes iestāžu* iesniegtie aprēķini, aprēķinot vidējās netiešās izmaksas kalendārajā gadā uz vienu *kompetences pārbaudes iestādi*. Izmaksās iekļauts biroja darbinieku atalgojums (biroja administrators, biroja vadītājs, kvalitātes vadītājs, grāmatvedis).  Aprēķinātas arī izmaksas, kuras saistītas ar telpu uzturēšanu, pasta un kancelejas izdevumiem, IT un programatūras uzturēšanas izmaksas.  Akreditācijas izmaksas iekļautas, jo *kompetences pārbaudes iestādēm* ir jābūt spēkā esošai akreditācijai nacionālajā akreditācijas institūcijā kā personu sertificēšanas institūcijai saskaņā ar normatīvajiem aktiem par atbilstības novērtēšanu vai akreditācijai citas Eiropas Savienības dalībvalsts akreditācijas institūcijā.  Finanšu auditoru izmaksas iekļautas, jo atbilstoši *noslēgtajiem* *deleģēšanas līgumiem* un *deleģēšanas līgumu projektiem*, *kompetences pārbaudes iestādes* pienākumi ietver ik gadu sniegt zvērināta revidenta auditētu darbības pārskatu par iepriekšējā kalendāra gadā deleģēto uzdevumu izpildi, ieņēmumiem no pakalpojumu maksas un līdzekļu izlietojumu.  *Noslēgtajos* *deleģēšanas līgumos* un *deleģēšanas līgumu projektos* ir iekļauta prasība, ka *kompetences pārbaudes iestādēm* ir jābūt civiltiesiskajai apdrošināšanai ar līguma summu vismaz 100 000 *euro* apmērā, kā arī pirmā pieprasījuma garantijai 10 000 *euro* apmērā, kas iestājas, ja *kompetences pārbaudes iestāde* pārtrauc valsts deleģētā uzdevuma izpili, līdz ar to netiešajās izmaksās ir iekļauta civiltiesiskās apdrošināšanas prēmijas un pirmā pieprasījuma garantijas apdrošināšanas maksa.  Katrā no *kompetences pārbaudes iestādēm* vidēji ir nodarbināti 20 eksperti, līdz ar to *kompetences pārbaudes iestādēm* regulāri (katru gadu) ir jānodrošina šo ekspertu kvalifikācijas celšanas kursi.  Būvspeciālistu uzraudzības ietvaros minēto darbību veikšanas netiešās izmaksas uz vienu būvspeciālistu sastāda 38,30 *euro*.  *3****.****tabula*  **Būvspeciālistu uzraudzības izmaksu kopsavilkums**   |  |  | | --- | --- | | Rādītājs (izmaksu veids) | Izmaksu apjoms gadā *(euro)* | | Tiešās izmaksas | 1 416 700 | | Netiešās izmaksas | 383 000 | | Pakalpojuma izmaksas kopā | 1 799 700 |  |  |  | | --- | --- | | Maksas pakalpojumu vienību skaits gadā | 10 000 | | **Maksas pakalpojuma izcenojums *(euro)*** | **180,00** |   No aprēķina izriet, ka, lai nosegtu izmaksas par būvspeciālistu uzraudzību, būvspeciālistiem par katru aktīvo darbības sfēru ir jāmaksā 180,00 *euro* gadā. Šajā maksā **nav iekļauta** gada maksa par Latvijas standartu tiešsaistes lasītavas abonēšanu 30 *euro* apmērā.  **Būvspeciālistu uzraudzības izmaksu pieauguma pamatojums.**  *Spēkā esošo cenrāžu* vidējā svērtā uzraudzības maksa ir 56,3 *euro* gadā, kas nozīmē, ka vidējā būvspeciālistu uzraudzības maksa pieaugs par 123,7 *euro*. Šāds izmaksu pieaugums ir izskaidrojams gan ar tiešo, gan netiešo izmaksu pieaugumu. *Spēkā esošie cenrāži* tika sastādīti balstoties uz *kompetences pārbaudes iestāžu* aprēķiniem, kas tika veikti 2014.gadā.  *Spēkā esošo cenrāžu* vidējās svērtās netiešās izmaksas būvspeciālistu uzraudzībai ir 22,6 *euro*, bet *noteikumu projektā* aprēķinātās vidējās netiešās izmaksas ir 38,3 *euro* uz vienu būvspeciālistu, radot 15,70 *euro* lielu pieaugumu. Šāds pieaugums ir pamatojams ar vispārēju cenu un darbinieku atalgojuma pieaugumu kopš 2014.gada.  *Spēkā esošo cenrāžu* vidējās svērtās tiešās izmaksas būvspeciālistu uzraudzībai ir 33,7 *euro*, bet *noteikumu projektā* aprēķinātās vidējās tiešās izmaksas ir 141,7 *euro* uz vienu būvspeciālistu, radot 108,1 *euro* lielu pieaugumu. *Spēkā esošo cenrāžu* būvspeciālistu uzraudzības tiešo izmaksu aprēķins ir norādīts 4.tabulā un salīdzinājums ar *noteikumu projektā* aprēķinātajām izmaksām ir norādīts 5.tabulā.  *4.tabula*  ***Spēkā esošo cenrāžu* vidējo tiešo izmaksu aprēķins būvspeciālistu uzraudzībai**   |  |  |  |  |  |  | | --- | --- | --- | --- | --- | --- | | **Tiešās izmaksas** | | | | | | | N.p.k. | Nosaukums | gadījumu skaits gadā | stundas likme, *euro* | stundu skaits | kopā, *euro* | | 1 | *100% pārbaude* | 10 000 | 10 | 1 | 100 000 | | 2 | *20% pārbaude* | 2 000 | 15 | 4 | 120 000 | | 3 | *Sūdzību izvērtēšana* | 200 | 20 | 16 | 64 000 | | 4 | *1% pārbaude* | Pārbaude netika veikta | | | | | 5 | Juridiskie pakalpojumi | 80 | 80 | 6 | 3 8400 | | 6 | Izbraukums | 147 | 100 | | 14 700 | | **Kopā tiešās izmaksas (*euro*)** | | | | | **337 100** | | **Kopā tiešās izmaksas uz 1 būvspeciālistu (*euro*)** | | | | | **33,70** |   *5.tabula*  **Spēkā esošo cenrāžu un noteikuma projekta būvspeciālistu uzraudzības tiešo izmaksu salīdzinājums**   |  |  |  |  |  | | --- | --- | --- | --- | --- | | N.p.k. | Nosaukums | *Spēkā esošie cenrāži* izmaksas uz vienu būvspeciālistu, *euro* | *Noteikumu projekts* izmaksas uz vienu būvspeciālistu, *euro* | Izmaksu pieaugums uz vienu būvspeciālistu, *euro* | | 1 | *100% pārbaude* | 10 | 15 | 5 | | 2 | *20% pārbaude* | 12 | 64 | 52 | | 3 | *Sūdzību izvērtēšana* | 6,4 | 32 | 25,6 | | 4 | *1% pārbaude* | 0 | 16 | 16 | | 5 | Juridiskie pakalpojumi | 3,84 | 12 | 8.2 | | 6 | Izbraukums | 1,47 | 3 | 1,53 | | **Kopā tiešās izmaksas uz 1 būvspeciālistu, *euro*** | | **33,7** | **141,7** | **108,0** |   1. *100% pārbaudē* izmaksu pieaugums uz vienu būvspeciālistu ir 5 *euro*, kas pamatots ar personāla, kas veic šo pārbaudi, atalgojuma pieaugumu no 10 *euro*/stundā uz 15 *euro*/stundā ieskaitot nodokļu maksājumus;  2. *20% pārbaudē* izmaksu pieaugums uz vienu būvspeciālistu ir 52 *euro*. *20% pārbaudi* līdz 2018.gada 31.decembrim veica *kompetences pārbaudes iestādes* darbinieks, kopā ar ekspertu. Ņemot vērā, ka šajā pārbaudē ir jāizvērtē būvspeciālistu iesniegtie dokumenti pēc būtības, kā arī šīs pārbaudes laikā uz risku analīzi balstoties tiek atlasīti būvspeciālisti padziļinātai pārbaudei, *20% pārbaudi* atbilstošā kvalitātē var veikt tikai *kompetences pārbaudes iestādes* eksperti. *Spēkā esošajos cenrāžos* vidējā eksperta atlīdzība ir 20 *euro*/stundā, ieskaitot nodokļu maksājumus, bet *kompetences pārbaudes iestādes* norāda, ka eksperti kā būvspeciālisti strādā arī citur, nereti par augstāku atlīdzību nekā 20 *euro*/stundā, līdz ar to šāda atlīdzība nav konkurētspējīga, lai piesaistītu attiecīgos ekspertus. Ņemot vērā iepriekš minēto *kompetences pārbaudes iestādes* norāda, ka 2018. gadā vidējā ekspertu atlīdzība bija 40 *euro*/stundā, ieskaitot nodokļu maksājumus. *Kompetences pārbaudes iestādes* norāda, ka, lai pilnvērtīgi veiktu šo pārbaudi, papildus informācijas pārbaudēm Būvniecības informācijas sistēmā, ekspertu komisijai ir nepieciešams arī intervēt pārbaudāmos būvspeciālistus. Kā arī *20% pārbaudē* papildus uz *kompetences pārbaudes iestādē* noteiktu risku analīzi balstoties ir jāatlasa būvspeciālisti, kuriem tiks veikta padziļināta – *1% pārbaude*, līdz ar to būtiski pieaug šīs pārbaudes veikšanas laiks;  3. *Sūdzību izvērtēšanas*, juridisko pakalpojumu un izbraukumu kopējais izmaksu pieaugums uz vienu būvspeciālistu ir 35 *euro*. *Spēkā esošo cenrāžu* aprēķinos ir norādīts, ka juridiskie pakalpojumi un izbraukumi galvenokārt ir nepieciešami sūdzību izskatīšanai. *Spēkā esošajos cenrāžos* ir pieņemts, ka gada laikā saņemtais sūdzību skaits nepārsniedz 2% no kopējā būvspeciālistu skaita. Tomēr *kompetences pārbaudes iestādes* norāda, ka laikā no 2015.-2018.gadam vidējais saņemtais sūdzību skaits gadā ir gandrīz 5% no kopējā būvspeciālistu aktīvo darbības sfēru skaita, līdz ar to *noteikumu projektā* būtiski pieaug kopējās *sūdzību izvērtēšanas* izmaksas;  4. *1% pārbaudes* kopējais izmaksu pieaugums uz vienu būvspeciālistu ir 16 *euro*, jo *spēkā esošajos cenrāžos* šāda pārbaude nav paredzēta.  **Kompetenču, prasmju un zināšanu līmeņa novērtēšana**  *Kompetences pārbaudes iestādes* norāda, ka *kompetenču, prasmju un zināšanu līmeņa novērtēšanai* tiek piemērots rakstisks eksāmens, kurš ietver vismaz sešus jautājumu, tajā skaitā teorētiskus jautājumus gan par būvpraksei nozīmīgām tēmām un būvēm izvirzītām būtiskām prasībām, gan praktiskus uzdevumus, kuros iekļauj uzdevumus par standartu pielietošanu, ugunsdrošību u.c. uzdevumus, kā arī papildus patstāvīgās prakses pārbaudi. *Kompetenču, prasmju un zināšanu līmeņa novērtēšanas* pārbaudes nenokārtošanas gadījumā būvspeciālistiem tiek apturēts būvprakses sertifikāts, liedzot iespēju sniegt pakalpojumus reglamentētajā sfērā. Eksāmena vērtēšanā piedalās vismaz divi *kompetences pārbaudes iestādes* eksperti, kuri atbilst *Noteikumu Nr.169* 20.punkta prasībām.  *Kompetences pārbaudes iestāžu* pieredze līdz 2018.gada 31.decembrim bija tāda, ka *kompetences novērtēšanas eksāmenu*, katru gadu kārto 1% no kopējā būvspeciālistu skaita, bet ņemot vērā, ka *Noteikumos Nr.169* un *Vadlīnijās* ir noteiktas papildus darbības uzraudzībai, *kompetences pārbaudes iestādes* prognozē, ka pārbaudes eksāmenu katru gadu kārtos divas reizes vairāk, jeb 2% no kopējā būvspeciālistu skaita – 200 būvspeciālisti.  *6****.****tabula*  **Būvspeciālistu kompetenču, prasmju un zināšanu līmeņa novērtēšanas tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Gadījumu skaits | Stundu likme  *(euro/h)* | Plānotais laika ieguldījums pakalpojuma sniegšanai (h) | Izmaksu apjoms gadā  *(euro)* | | Ekspertu atalgojums | 200 | 40 | 4 | 32 000 | | Eksāmena organizēšana | 200 | 15 | 1 | 3 000 | | **Kopā tiešās izmaksas (*euro*)** | | | | **35 000** | | **Kopā tiešās izmaksas uz 1 būvspeciālistu (*euro*)** | | | | **175** |   Tiešo izmaksu aprēķinā iekļauts ekspertu atalgojums *kompetenču, prasmju un zināšanu līmeņa novērtēšanas eksāmena* vērtēšanai, kas apzinot septiņu *kompetences pārbaudes iestāžu* ekspertu atalgojumu ir 40 *euro* stundā ieskaitot nodokļu maksājumus. Kā arī administratīvā personāla izmaksas *kompetenču, prasmju un zināšanu līmeņa novērtēšanas* eksāmena *organizēšanai,* kas vidēji sastāda 15 *euro* stundā ieskaitot nodokļu maksājumus.  *Kompetenču, prasmju un zināšanu līmeņa novērtēšanas eksāmena* komisijā ir vismaz divi eksperti, kuri pārbauda būvspeciālista rakstiski sniegtās atbildes uz vismaz sešiem jautājumiem, kā arī nepieciešamības gadījumā intervē būvspeciālistu.  *Kompetenču, prasmju un zināšanu līmeņa novērtēšanas eksāmena* tiešās izmaksas uz vienu būvspeciālistu sastāda 175 *euro*.  **Netiešās izmaksas**  *7****.****tabula*  **Būvspeciālistu kompetenču, prasmju un zināšanu līmeņa novērtēšanas netiešo izmaksu aprēķins**   |  |  | | --- | --- | | Rādītājs (izmaksu veids) | Izmaksu apjoms gadā *(euro)* | | Pasta, sakaru un citus kancelejas izdevumi | 675 | | Biroja administrators | 3 075 | | Biroja vadītājs | 3 100 | | Kvalitātes vadītājs | 2 508 | | Grāmatvedības pakalpojumi | 1 302 | | Finanšu auditoru izmaksas | 210 | | Akreditācijas izmaksas | 210 | | IT un programmatūras uzturēšanas izdevumi | 760 | | Kursi, kvalifikācijas celšana ekspertiem un personālam | 300 | | Telpu uzturēšanas izdevumi, ieskaitot nomas maksu, apgaismošanu, apsardzi, apkopšanu u.tml. eksaminācijas nodrošināšanai. | 860 | | **Kopā netiešās izmaksas (*euro*)** | **13 000** | | **Kopā uz 1 būvspeciālistu (*euro*)** | **65** |   Netiešo izmaksu aprēķinā ņemti vērā *kompetences pārbaudes iestāžu* iesniegtie aprēķini, aprēķinot vidējās netiešās izmaksas uz vienu *kompetences pārbaudes iestādi*. *Kompetenču, prasmju un zināšanu līmeņa novērtēšanas eksāmena* netiešo izmaksu pozīcijas sakrīt ar būvspeciālistu uzraudzības netiešajām izmaksām. Netiešās izmaksas ir aprēķinātas ņemot vēra, proporcionālo biroja darba noslodzi sniedzot attiecīgo pakalpojumu, jo tiek saņemta samaksa arī par būvspeciālistu uzraudzību un sākotnējo būvspeciālistu kompetences novērtēšanu.  *8****.****tabula*  **Būvspeciālistu *kompetenču, prasmju un zināšanu līmeņa novērtēšanas* izmaksu kopsavilkums**   |  |  | | --- | --- | | Rādītājs (izmaksu veids) | Izmaksu apjoms gadā *(euro)* | | Tiešās izmaksas | 35 000 | | Netiešās izmaksas | 13 000 | | Pakalpojuma izmaksas kopā | 48 000 |  |  |  | | --- | --- | | Maksas pakalpojumu vienību skaits gadā | 200 | | **Maksas pakalpojuma izcenojums *(euro)*** | **240** |   No aprēķina izriet, ka lai nosegtu *kompetenču, prasmju un zināšanu līmeņa novērtēšanas eksāmena* izmaksas tā cenai ir jābūt 240 *euro* no vienas personas par eksāmenu.  **Būvspeciālistu kompetenču, prasmju un zināšanu līmeņa novērtēšanas izmaksu pieauguma pamatojums.**  *Spēkā esošajos cenrāžos* vidējā būvspeciālistu *kompetenču, prasmju un zināšanu līmeņa novērtēšanas* eksāmena cena ir 132 *euro*, kas nozīmē, ka šī pakalpojuma cena pieaugs par 108 *euro*. Šāds izmaksu pieaugums ir pamatojams ar ekspertu stundas likmes pieaugumu, kā arī saskaņā ar *Vadlīnijām* ir izvirzītas papildus prasības kompetences novērtēšanas eksāmenam. Būtiskākā prasība ir tāda, ka kompetences novērtēšanas eksāmens nevar būt tests ar dotiem atbilžu variantiem, kādu līdz 2018.gada 31.decembrim piemēroja gandrīz visas *kompetences pārbaudes iestādes*. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | *Noteikumu projekts* ir attiecināms uz šādām mērķa grupām:   1. *kompetences pārbaudes iestādēm*, kuras veic būvniecības jomas būvspeciālistu kompetences novērtēšanu un profesionālās darbības uzraudzību; 2. personas, kurām ir būvniecības jomas būvspeciālista sertifikāti;   Uz 2018.gada 13.decembri sertificēto personu darbības sfēru skaits ir 10155 (vienam būvspeciālistam var būt vairākas darbības sfēras). |
| 2. | Tiesiskā regulējuma ietekme uz tautsaimniecību un administratīvo slogu | *Noteikumu projekta* tiesiskā regulējuma finansiālā ietekme attieksies uz personām, kurām jau ir iegūts būvspeciālista sertifikāts.  Ik gadu plānotais darbības sfēru skaits, kam jāveic uzraudzība – 10155 darbības sfērās.  Publiskā pakalpojuma aprēķins:  - “uzraudzības maksa” par vienu darbības sfēru, vienai personai – 180 *euro*;  - “kompetenču, prasmju un zināšanu līmeņa novērtēšana” par vienu eksāmenu vienam būvspeciālistam – 240 *euro*.  Maksas pakalpojumu izcenojumu aprēķiniem tika izmantota Ministru kabineta 2011. gada 3. maija noteikumu Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktā metodika. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | *Noteikumu projekta* izstrādes gaitā ir notikušas konsultācijas ar *kompetences pārbaudes iestādēm*, kuras līdz 2018.gada 31.decembrim veica būvniecības jomas būvspeciālistu kompetences novērtēšanu un profesionālās darbības uzraudzību. |
| 3. | Sabiedrības līdzdalības rezultāti | Biedrību “Latvijas Siltuma, gāzes un ūdens tehnoloģijas inženieru savienība”, “Latvijas Būvinženieru savienība”, “Latvijas Elektroenerģētiķu un Energobūvnieku asociācija”, “Latvijas Elektriķu brālība”, “Latvijas Melioratoru biedrība”, “Latvijas Jūrniecības savienība” un “Latvijas Dzelzceļnieku biedrība” izmaksu aprēķini par būvspeciālistu uzraudzības un *kompetenču, prasmju un zināšanu līmeņa novērtēšanas* eksāmenu izmaksām. |
| 4. | Cita informācija | Saskaņā ar Valsts pārvaldes iekārtas likuma 45.panta piekto daļu informācija par *noslēgtajiem deleģēšanas līgumiem*, kā arī paši deleģēšanas līgumi ir jāpublicē Ekonomikas ministrijas mājas lapā internetā[[1]](#footnote-1).  Informācija par būvspeciālistu kompetences iestādēm ir pieejama Būvniecības informācijas sistēmā[[2]](#footnote-2). Pēc vienotā būvniecības jomas būvspeciālistu sertificēšanas maksas pakalpojumu apstiprināšanas, informācija Būvniecības informācijas sistēmā tiks aktualizēta norādot visas kompetences pārbaudes iestādes uz kurām attieksies šis cenrādis. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Privāto tiesību juridiskas personas, kurām saskaņā ar noslēgto līgumu Ekonomikas ministrija Valsts pārvaldes iekārtas likumā un *Noteikumos Nr.169* noteiktajā kārtībā ir deleģējusi būvniecības jomas būvspeciālistu kompetences novērtēšanu un patstāvīgās prakses uzraudzību. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar Projektu netiek paplašinātas iestādei normatīvajos aktos noteiktās funkcijas.  Projekts neparedz jaunu institūciju izveidi vai esošo institūciju likvidāciju vai reorganizāciju, kā arī Projektam nav ietekmes uz esošo institūciju cilvēkresursiem |
| 3. | Cita informācija | Nav. |

Ekonomikas ministrs R. Nemiro

Vīza:

Valsts sekretārs Ē. Eglītis

Gusts Sproģis, 67013113

Gusts.Sprogis@em.gov.lv

1. https://www.em.gov.lv/lv/nozares\_politika/buvnieciba/registri/ [↑](#footnote-ref-1)
2. https://bis.gov.lv/bisp/registri/buvspecialistu-registrs--2/kompetences-parbaudes-iestazu-maksas-pakalpojumu-cenrazi [↑](#footnote-ref-2)